Yubu 41
Itwero diyo lebe kun itweyo ki tol?
2Itwero rwako tol ogwil i ume,
nyo tuco cwake ki goli?
3En bibako doge boti?
Bilok kwedi ki mwolo?
4En bicikke kwedi
wek ebed opiini matwal?
5Ibituko kwede calo winyo?
Ibitweyo tyene ki tol wek obed me galo waŋ anyirani?
6Lumak rec wadiwu gibilaro wei me wilone?
Lucat-wil bipoko woko i kingi me acata?
7Ibicobo ki dim mabit ma romo kome ducu?
Nyo ibicobo wiye ki atero mabit lacob rec?
8Ka onoŋo yam igudo ki ciŋi, pe ibinwoyo;
wii pe biwil i kit ma en olwenyo kwede kwedi.
9“Ŋat ma tamo ni etwero timo gin mo noŋo bwolle abwola kene;
tekke onene keken, ci bipoto woko piny.
10Ka gituge, ger mukato kare; aŋa ma romo cun i nyime?
11Aŋa ma twero poto i kome, ci bwot?
Pe tye ŋat mo i wi lo bo-ni ducu.
12“Wek koŋ atitti lok i kom tyen min kulu, ki tekone madwoŋ,
ki kit ma dul kome ducu gikubogi kacel maber mada.
13Aŋa ma twero woto ginarukane woko?
Aŋa ma twero tuco kotine me mola?
14Aŋa ma twero yabo doggola doge?
Lake ma gurumo doge kelo lworo mada.
15Dye ŋeye giumo ki kwodi ma giryeyogi i tyeŋ,
oculle cokcok calo gimwono amwona.
16Gukubbe cokcok kacel,
yamo pe twero kate ki i kingi.
17Guribbe kacel ŋat man omoko i kom lawote,
ma gumoko woko likiŋ, gin pe twero poko kingi.
18Ka ojiro, piine mil ma ryeny aryenya calo ceŋ
waŋe kwar calo ceŋ ma tye ka tuc.
19Leb mac macalo mac raa a ki i doge,
mac kir katti woko ki i doge.
20Yito duny ki i ume calo pii ma tye ka walo i i agulu,
nyo macalo togo ma tye ka waŋ.
21Yamo doge miyo mac lyel,
dok miyo bilo twako lodi mac mucek adada.
22Ŋute tek twatwal,
ŋat mo ka orwatte kwede ci bedo ki lworo madwoŋ.
23Dul kome ojuŋŋe kacel, ojiŋ woko matek,
tek calo nyonyo ma pe wotte.
24Adunone tek calo got,
tek calo min kidi rego.
25Ka otiŋŋe malo, oteka ducu gilworo;
cwinygi doko nyap, tipo komgi to woko.
26Kadi dano toŋ ki pala lucwan, pe donyo,
kadi toŋ, nyo atero kadi dim mabit.
27En waco ni-nyonyo obedo reŋ kai,
mola kono mere rom ki yat mutop.
28Atero pe twero miyo en riŋo;
ki tuŋ bote lagwen ma gibaye kwede lokke doko lum mutwo.
29Odoo kor en lwoŋo ni tyen gaya;
ka gibaye ki toŋ nyero mere anyera.
30Tuŋ iye piny cal ki labaltako ma lake bit;
ka woto goro daba madyak agora.
31En miyo kut yenyo calo pii ma tye ka walo awala;
nam yenyo bwoyo ma obedo calo bwoyo ma i i agulu pa lated moo wir.
32Ka tye kia kwaŋ, kore ryeny woko matar,
miyo kut kwor woko matar calo lwar wic.
33Pe tye gin mo ma rom kwede i wi lobo,
en aye gin ma gicweyo ma pe tye ki lworo wacel.
34En cayo lee ducu, wa maditone,
en rwot pa lee ducu kadi bed giwakke.”